Edva Jacobsen

Edva Jacobsen (født 1964) er en færøysk politiker og organisasjonsleder, som fra 1. mars 2023 er generalsekretær i Blå Kors på Færøyene.

Hun kommer fra Fuglafjørður. Hun har merkantil utdannelse og har arbeidet 25 år i bankvesenet samt noen år innen havbruksnæringen.

Hun stilte første gang til valg for Sambandsflokkurin i 2001. I 2010 ble hun fast møtende vara på Lagtinget, så lenge Johan Dahl satt i Færøyenes landsstyre. Fra 2011 til 2015 var Jacobsen innvalgt på Lagtinget på eget mandat. Fra 2019 til 2022 møtte hun som vara for helseminister Kaj Leo Johannesen.

Jacobsen meldte seg ut av Sambandsflokkurin i 2025, da deler av partiets lagtingsgruppe stilte seg bak et forslag om selvbestemt abort.

Hun har vært virksom innen idretten og indremisjonen.

 Referanser 

 Eksterne lenker 


Kategori:Færøyske lagtingsmedlemmer
Kategori:Personer fra Fuglafjørður
Kategori:Portal:Færøyene/artikler